**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

**----------- 2019 թվականի N-----Ն**

## ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի ԹԻՎ 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ

 «Հայաստանի Հանրապետության բյուջետային համակարգի մասին» օրենքի 23-րդ հոդվածի 3-րդ մասին համապատասխան` Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին» N 1515-Ն որոշման N 5 և 11 հավելվածներում կատարել փոփոխությունները և լրացումները` համաձայն NN 1,2 և 3 հավելվածների:
2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**Տ Ե Ղ Ե Կ Ա Ն Ք – Հ Ի Մ Ն Ա Վ Ո Ր Ո Ւ Մ**

## «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի ԹԻՎ 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

 **Իրավական ակտի անհրաժեշտությունը (նպատակը).**

 «Հայաստանի Հանրապետության կառավարության 2018 թվականի դեկտեմբերի 27-ի թիվ 1515-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագիծը բխում է «Ազգային երգ ու պարի ակադեմիա» կրթամշակութային հիմնադրամի բնականոն գործունեությունն ապահովելու անհրաժեշտությունից:

**Ընթացիկ իրավիճակը և խնդիրները.**

 2016 թվականին հիմնադրվել է «Ազգային երգ ու պարի ակադեմիա» կրթամշակութային հիմնադրամը, որի առաքելությունն է ուսումնասիրել, ուսուցանել ու հանրայնացնել ազգային երգերն ու պարերը՝ դրանք դարձնելով հայ ժողովրդի կենդանի մշակույթի մաս, և նպաստել ազգային ինքնագիտակցության բարձրացմանը։

 ՀՀ կրթության և գիտության նախարարության և «Ազգային երգ ու պարի ակադեմիա» կրթամշակութային հիմնադրամի միջև կնքված 2016 թվականի հուլիսի 8-ն փոխըմբռնման հուշագրի (կցվում է) համաձայն իրականացվում է ՀՀ հանրակրթական ուսումնական հաստատություններում «Ազգային երգ ու պար» առարկայի ներդրման գործընթացը: Առարկայի ներդրման շրջանակներում հիմնադրամի կողմից իրականացվում են ուսուցիչների վերապատրաստումներ:

 **Կարգավորման նպատակը և բնույթը.**

 ՀՀ 2019 թվականի պետական բյուջեի «Ազգային երգ ու պար» առարկայի ներդրում հանրակրթական ուսումնական հաստատություններում (ծրագիր` 1146, միջոցառում` 11019) ծրագրով նախատեսված միջոցները՝ 7766.50 հազար դրամ գումարը, տրամադրել «Ազգային երգ ու պարի ակադեմիա» կրթամշակութային հիմնադրամին՝ որի առաքելությունն է ուսումնասիրել, ուսուցանել ու հանրայնացնել ազգային երգերն ու պարերը՝ դրանք դարձնելով հայ ժողովրդի կենդանի մշակույթի մաս, և նպաստել ազգային ինքնագիտակցության բարձրացմանը։

**Նախագծի մշակման գործընթացում ներգրավված ինստիտուտները և անձինք.**

 ՀՀ կրթության և գիտության նախարարության աշխատակիցները:

 **Իրավական ակտի կիրարկման դեպքում ակնկալվող արդյունքը.**

 Հայաստանի Հանրապետության կառավարության սույն որոշման նախագծի ընդունման արդյունքում կապահովվի «Ազգային երգ ու պարի ակադեմիա» կրթամշակութային հիմնադրամի բնականոն գործունեությունը:

**Այլ տեղեկություններ.**

Չկան

**Տ Ե Ղ Ե Կ Ա Ն Ք**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի ԹԻՎ 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

 «Հայաստանի Հանրապետության կառավարության 2018 թվականի դեկտեմբերի 27-ի թիվ 1515-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի ընդունումը ՀՀ պետական բյուջեի եկամուտներում և ծախսերում փոփոխություններ չի առաջացնի:

**Տ Ե Ղ Ե Կ Ա Ն Ք**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի ԹԻՎ 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

1. Այլ իրավական ակտերում փոփոխությունների և/կամ լրացումների անհրաժեշտությունը.

Չի առաջացնում:

2. Միջազգային պայմանագրերով ստանձնած պարտավորությունների հետ համապատասխանությունը.

Համապատասխանում է:

3. Այլ տեղեկություններ.

 Չկան:

ԱՄՓՈՓԱԹԵՐԹ

«Հայաստանի Հանրապետության կառավարության 2018 թվականի դեկտեմբերի 27-ի թիվ 1515-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի վերաբերյալ ներկայացված դիտողությունների և առաջարկությունների վերաբերյալ:

|  |  |  |  |
| --- | --- | --- | --- |
| Առարկության,առաջարկության հեղինակը,գրության ստացման ամսաթիվը,գրության համարը | Առարկության,առաջարկության բովանդակությունը | Եզրակացություն | Կատարված փոփոխությունները |
| 1 | 2 | 3 | 4 |
| ՀՀ ֆինանսների նախարարություն12.04.2019թ. թիվ 01/8-3/6083-2019 գրություն  | Առաջարկվել է առաջնորդվել ՀՀ վարչապետի 07.02.2019թ. N02/16.8/5096-2019 հանձնարարականի՝ պետության հիմնադրած (մասնակցությամբ) հիմնադրամների, ՊՈԱԿ-ներ և առևտրային կազմակերպությունների վերաբերյալ Թեմատիկ ամփոփագրի 1-ին կետով, մասնավորապես.1. ՀՀ պետական բյուջեից, ներառյալ վարկային և դրամաշնորհային ծրագրերից, հիմնադրամներին **ուղղակի՝ առանց մրցույթի** հատկացումեր չպետք է իրականացվեն:
2. պետության կողմից հիմնադրված (մասնակցությամբ) հիմնադրամը՝

-ենթակա է լուծարման, * + եթե հիմնադրամի գործունեությունից ակնկալվող արդյունքները ստանալու համար առկա է առևտրային այլընտրանք կամ հիմնադրամի գոյությունը հակախթան է այլընտրանքի առաջացմանը,
	+ եթե առանց պետական բյուջեից ուղղակի՝ առանց մրցույթի հատկացումներ իրականացնելու և/կամ առանց հիմնադրման ժամանակ պետության կողմից հատկացված գույքի հնարավոր չէ հասնել հիմնադրամի նպատակներին:
* կարող է շարունակել գործել, եթե առանց պետության հատկացրած գույքի և/կամ պետական բյուջեից ուղղակի՝ առանց մրցույթի հատկացումներ իրականացնելու հնարավոր է հասնել հիմնադրամի նպատակներին: Նման դեպքում պետք է դադարացնել պետության ներկայացուցիչների մասնակցությունը հիմնադրամի կառավարման մարմնում և պետությանը վերադարձնել վերջինիս կողմից հիմնադրամին ի սեփականության հանձնված գույքը:

Ընդ որում, բացառություն կարող են լինել այն առանձնահատուկ դեպքերը, որոնց համար կառավարությունը երկարաժամկետ հեռանկարային ծրագրեր է հաստատել, որոնք կիրականացվեն պետական մարմինների կողմից՝ կոնկրետ բացառիկ գործառույթ իրականացնող հիմնադրամի ժամանակավոր ներգրավմամբ (օրինակ՝ բարձրագույն ուսումնական հաստատություն հանդիսացող և կրթական այլ հիմնադրամների: | Ընդունված չի: | Հիմք՝ ՀՀ կրթության և գիտության նախարարության և «Ազգային երգ ու պարի ակադեմիա» կրթամշակութային հիմնադրամի միջև կնքված 2016 թվականի հուլիսի 8-ն փոխըմբռնման հուշագրի համաձայն: |
| ՀՀ արդարադատության նախարարության 03.05.2019թ. թիվ 01/14/9537-19գրություն | Առարկություն և առաջարկություն չկա: | Ընդունված է: |  |